Изумруд () е бронепалубен крайцер от 2-ри ранг на руския императорски флот построен в началото на 20 век. Втория кораб на серията „Жемчуг“. Крайцери построени в Русия по преработеният проект за „малък“ крайцер-разузнавач „Новик“, построен в Германия. Корабите са строени по корабостроителната програма „За нуждите на Далечния Изток“. Крайцерът е заложен едновременно със систершипа си „Жемчуг“ на 1 юни 1902 г., денят в който е пуснат на вода миноносеца „Безупречний“. Кораба участва в Руско-японската война, по конкретно в Цушимското сражение и загива няколко дни след него.